**Zmluva o dielo**

uzatvorená podľa ustanovení § 536 - 565 Obchodného zákonníka č.513/1991 na dielo:

**Vykonanie opravy poškodených kritických úsekov koľajových tratí v extraviláne mesta Košice**

**I.**

**Zmluvné strany**

**Dopravný podnik mesta Košice, akciová spoločnosť**

Bardejovská 6, 043 29 Košice

Obchodný register Okresného súdu Košice I.

oddiel: Sa, vložka č. 559/V

Ing. Roman Danko, predseda predstavenstva

Ing. Vladimír Padyšák, člen predstavenstva

Ing. Ondrej Turis

31 701 914

2020488206

SK2020488206

UniCredit Bank Czech Republic and Slovakia, a.s.

UNCRSKBX

SK36 1111 0000 0066 1018 6006

##### 1.1. Objednávateľ

Sídlo:

Zapísaná:

Štatutárny orgán:

Osoba zodpovedná za plnenie zmluvy:

IČO:

DIČ:

IČ DPH:

Bankové spojenie:

SWIFT/BIC:

IBAN :

*(ďalej ako „Objednávateľ“)*

**1.2. Zhotoviteľ**

Sídlo:

Zapísané:

Štatutárny orgán:

Oprávnený rokovať:

- vo veciach zmluvných:

- vo veciach technických:

IČO:

DIČ:

IČ DPH:

Bankové spojenie:

Číslo účtu:

SWIFT/BIC:

IBAN :

*(ďalej ako „Zhotoviteľ“)*

**II.**

# Predmet plnenia

* 1. Predmetom tejto Zmluvy je vykonanie diela:

**Vykonanie opravy poškodených kritických úsekov koľajových tratí v extraviláne mesta Košice**

Jedná sa o vykonanie opravy na identifikovaných najkritickejších rôzne dlhých úsekoch:

**1. úsek**

**v Moščákovom oblúku (km: 9,550 - 10,075**,**traťový úsek 04, ktorý má začiatok staničenia v kruhovom objazde Moldavská**) uvažovaná dĺžka opravy je 525 m, a to:

- na vonkajšej koľaji oblúka (smer z Košíc) - koľaj č. 1, kde je nutné vymeniť ojazdený

vonkajší koľajnicový pás za nový (ten istý typ koľajníc)

- a na vnútornej koľaji (smer do Košíc) - koľaj č. 2 požadujeme vzájomne zameniť koľajnicové pásy,

vrátane čiastočnej výmeny drobného koľajiva, zvarenia koľajníc a podbitia trate v nevyhnutnom rozsahu.

**2. úsek**

**na Perešskom moste (km: 2,485-2,570, traťový úsek 04, ktorý má začiatok staničenia v kruhovom objazde Moldavská)**

- na koľaji smer Košice - koľaj č. 2, v oblúku za mostom ponad cestnú komunikáciu je nutné vymeniť v dĺžke 85 m oba koľajnicové pásy za nové (ten istý typ koľajníc),

vrátane demontáže existujúcich poistných uholníkov, ako aj výroby a osadenia nových poistných uholníkov, čiastočnej výmeny drobného koľajiva, zvarenia koľajníc a podbitia trate v nevyhnutnom rozsahu.

Podľa technickej špecifikácie, ktorá tvorí Prílohu č.1 tejto zmluvy (Výkaz - výmer).

* 1. Zhotoviteľ sa zaväzuje vykonávať pre Objednávateľa dielo na základe písomných objednávok s presnou špecifikáciou konkrétneho úseku trate, ktorého oprava sa má na jej základe realizovať. Doručením objednávky Zhotoviteľovi sa objednávka považuje za potvrdenú Zhotoviteľom a je podkladom pre fakturáciu podľa čl. V. tejto zmluvy.
  2. Predmet zmluvy uvedený v bode 2.1. bude realizovaný podľa platných STN, technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných predpisov.
  3. Opravené kritické úseky musia spĺňať technické požiadavky prevádzkovej spôsobilosti električkovej dráhy v zmysle vyhlášky MDPaT SR č. 350/2010 Z.z. o stavebnom a technickom poriadku dráh v znení neskorších predpisov. Zhotoviteľ postupuje v súlade s bodom 3.9.tejto zmluvy.
  4. Zhotoviteľ zabezpečí vedenie stavebného denníka počas celej doby realizácie diela.

**III.**

**Lehota plnenia**

3.1. Lehota plnenia predmetu zmluvy uvedeného v čl. II je nasledovná :

Termín odovzdania staveniska a začatia realizácie diela: **nasledujúci deň po nadobudnutí účinnosti zmluvy**.

Termín ukončenia realizácie diela: **najneskôr do 31.8.2023.**

* 1. Zhotoviteľ sa zaväzuje obe opravy vykonať počas jednej výluky dopravy na trati.
  2. Zhotoviteľ sa zaväzuje pri vykonávaní diela postupovať podľa Objednávateľom schváleného harmonogramu postupov a termínov zhotovenia diela. Harmonogram zhotovenia diela je možno meniť len po vzájomnej dohode zmluvných strán.

3.3. Vlastné práce sa Zhotoviteľ zaväzuje zrealizovať v koľajových výlukách a cestných obmedzeniach, ktoré zabezpečí Zhotoviteľ v súčinnosti s Objednávateľom. Ich trvanie sa vopred dohodne medzi Objednávateľom a Zhotoviteľom, pri odovzdaní staveniska a následne spracuje do technologického postupu prác.

3.4. Zhotoviteľ oznámi ukončenie prác Objednávateľovi, ktorý zvolá preberacie konanie za účasti zástupcov zúčastnených strán. Počas celého trvania realizácie stavby až do jej ukončenia bude zo strany Objednávateľa dohliadať na výkon a rozsah stavebných prác takzvaný technický dozor. Zhotoviteľ je povinný strpieť na stavbe osoby poverené technickým dozorom Objednávateľa a na ich vyžiadanie predložiť príslušnú dokumentáciu.

3.5. Ak Zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa Objednávateľ toto dielo prevziať aj v skoršom ponúknutom termíne.

3.6. Dodržanie času plnenia zo strany Zhotoviteľa je závislé od riadneho a včasného spolupôsobenia Objednávateľa dohodnutého v tejto zmluve. Po dobu omeškania Objednávateľa s poskytnutím spolupôsobenia nie je Zhotoviteľ v omeškaní so splnením záväzku.

3.7. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.

3.8. Pri odovzdaní a prevzatí Diela alebo jeho časti po vykonaní stavebných opráv Zhotoviteľ Objednávateľovi predloží všetku dokumentáciu potrebnú na prevzatie a užívanie Diela.

3.9. O prevzatí časti Diela Objednávateľom zmluvné strany vyhotovia Preberací protokol. Podpísaním protokolu sa časť Diela bude považovať za riadne vykonanú a odovzdanú Objednávateľovi a Zhotoviteľ je oprávnený predložiť Objednávateľovi priebežnú faktúru na zaplatenie príslušnej časti Ceny za Dielo.

3.10. Po ukončení celého Diela zmluvné strany podpíšu Záverečný protokol o odovzdaní a prevzatí Diela, ktorého podpísanie zodpovednými zástupcami zmluvných strán oprávňuje Zhotoviteľa predložiť Objednávateľovi konečnú faktúru na úhradu Ceny za Dielo.

3.11. Ak budú počas preberacieho konania zistené akékoľvek vady Diela, Objednávateľ si vyhradzuje právo odmietnuť prevzatie Diela. Dielo má vady, ak nezodpovedá požadovanej kvalite, rozsahu alebo účelu zmluvy. Ak Dielo vykazuje len drobné vady, ktoré nebránia jeho riadnemu užívaniu, môže Objednávateľ Dielo prevziať, pričom súpis drobných vád bude zaznamenaný v Preberacom protokole s uvedením termínu na ich odstránenie.

3.12 Vlastnícke právo a nebezpečenstvo škody prechádza na Objednávateľa okamihom riadneho prevzatia celého Diela Objednávateľom podľa bodu 3.10 tohto článku bez výhrad.

**IV.**

**Cena a platobné podmienky**

* 1. Cena za zhotovenie predmetu zmluvy v rozsahu čl. II tejto zmluvy je stanovená dohodou zmluvných strán v zmysle § 3 zákona č.18/1996 Z. z. o cenách a vyhlášky MF SR č. 87/1996 Z. z., ktorou sa vykonáva zákon NR SR č. 18/1996.
  2. Cena za zhotovenie diela:

„Oprava električkovej trate v extraviláne mesta Košice":

|  |  |
| --- | --- |
| Zmluvná cena bez DPH ..........................€ |  |
| Sadzba DPH | 20 % |
| Výška DPH...............................................€ |  |
| Zmluvná cena s DPH ..............................€ |  |

* 1. Cena zahŕňa všetky náklady spojené s realizáciou Diela.
  2. Objednávateľ neposkytne Zhotoviteľovi žiaden preddavok.

4.5 Právo Zhotoviteľa na zaplatenie Ceny za Dielo vzniká postupne riadnym odovzdaním zhotovenej časti Diela. Zhotoviteľ vystaví Objednávateľovi faktúru na zaplatenie príslušnej časti Ceny za Dielo a doručí ju Objednávateľovi najneskôr do troch pracovných dní odo dňa odovzdania príslušnej časti Diela, pričom prílohou faktúry bude Objednávateľom potvrdený súpis prác a Preberací protokol.

* 1. Zhotoviteľ je po riadnom odovzdaní celého Diela oprávnený predložiť Objednávateľovi konečnú faktúru na zaplatenie Ceny za Dielo, ktorú doručí Objednávateľovi najneskôr do troch pracovných dní odo dňa odovzdania celého Diela. Prílohu faktúry bude Záverečný protokol o odovzdaní a prevzatí prác.
  2. Splatnosť faktúry je 45 kalendárnych dní odo dňa jej doručenia Objednávateľovi. Faktúra musí obsahovať všetky náležitosti v zmysle zákona č. 222/2004 Z. z. o DPH v znení neskorších predpisov. V prípade, ak faktúra za predmet zákazky nebude obsahovať všetky náležitosti daňového dokladu alebo bude obsahovať nesprávne alebo neúplné údaje, Objednávateľ je oprávnený ju do dátumu splatnosti vrátiť Zhotoviteľovi. Zhotoviteľ faktúru podľa charakteru nedostatku buď opraví, alebo vystaví novú faktúru. Na opravenej alebo novej faktúre vyznačí nový dátum splatnosti.
  3. Ak sa na dodávku predmetu zmluvy vzťahuje povinnosť samozdanenia Objednávateľom v súlade s § 69 ods. 12 písm. j) zákona č. 222/2004 Z. z. o dani z pridanej hodnoty v znení neskorších predpisov, zhotoviteľ uvedie na faktúre slovnú informáciu „prenesenie daňovej povinnosti“.

|  |
| --- |
|  |

**V.**

**Podmienky vykonania diela**

5.1. Zhotoviteľ vykoná dielo riadne a včas, vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v tejto zmluve a v rozsahu podľa príloh tejto zmluvy, na požadovanej odbornej úrovni. Porušenie odbornej starostlivosti Zhotoviteľom sa bude považovať za podstatné porušenie zmluvy.

5.2 Objednávateľ je povinný odovzdať stavenisko vypratané tak, aby Zhotoviteľ mohol na ňom začať práce v súlade s podmienkami tejto Zmluvy.

5.3. Zhotoviteľ zodpovedá za bezpečnosť a ochranu zdravia vlastných zamestnancov.

* 1. Objednávateľ zabezpečí všetky rozhodnutia orgánov štátnej správy, ak sú potrebné pre vykonanie Diela.
  2. Súčasne s odovzdaním staveniska zabezpečí Objednávateľ školenie bezpečnostným technikom pre zamestnancov Zhotoviteľa so zameraním na špecifiká pracoviska a určí prístupové cesty pre príchod a príjazd na stavenisko.
  3. Zmluvné strany sa zaväzujú poskytovať si vzájomne všetku potrebnú súčinnosť na plnenie záväzkov z tejto Zmluvy.
  4. Zhotoviteľ je oprávnený použiť na vykonanie Diela aj tretiu osobu, ktorú písomne odsúhlasil Objednávateľ. Zhotoviteľ je povinný ku dňu podpisu tejto Zmluvy predložiť Objednávateľovi na odsúhlasenie zoznam všetkých svojich subdodávateľov. Zhotoviteľ zodpovedá za riadne plnenie Zmluvy aj v prípade, že bude Dielo vykonávať prostredníctvom tretej osoby, a to aj v prípade, ak k tomu dal predošlý súhlas Objednávateľ.
  5. Zhotoviteľ sa zaväzuje zabezpečiť nakladanie s odpadom v súlade so zákonom č. 79/2015 Z. z. o odpadoch, vzniknutým v súvislosti s vykonávaním Diela, vrátane dodania vážnych lístkov odpadov objednávateľovi na referát Životného prostredia.
  6. Zhotoviteľ sa zaväzuje zabezpečiť vykonanie kvalitatívnych skúšok a potrebných meraní predpísanými príslušnými právnymi predpismi a normami.
  7. Zhotoviteľ sa zaväzuje následne po vykonaní opravy vybraných úsekov električkových tratí, bezodplatne realizovať kontrolné merania geometrickej polohy príslušných koľají (GPK) a vyhodnotiť ich z hľadiska bezpečnosti v zmysle zákona o dráhach.
  8. Zhotoviteľ sa zaväzuje zabezpečiť počas vykonávania Diela ochranu staveniska pred vstupom cudzích osôb, udržiavať poriadok a čistotu na stavenisku a v jeho okolí, ako aj na prístupových komunikáciách.
  9. Zhotoviteľ sa zaväzuje zamestnávať aspoň jedného zamestnanca s vykonaním skúšky odbornej spôsobilosti potrebnej pre výkon činnosti stavbyvedúceho v zmysle zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov. Kópie dokladov o odbornej spôsobilosti predloží Zhotoviteľ Objednávateľovi na vyžiadanie.
  10. Zhotoviteľ zodpovedá za to, že zamestnanci vykonávajúci Dielo budú mať počas celého výkonu práce podľa tejto zmluvy doklady o absolvovaní predpísaných školení, lekárske potvrdenia o vyhovujúcom zdravotnom stave pre vykonávané činnosti a preukazy odbornej spôsobilosti na výkon vybraných činností.

**VI.**

**VYŠŠIA MOC**

**/vis maior/**

* 1. Ak nemožnosť celého alebo čiastočného plnenia záväzkov bolo zapríčinené nepredvídateľnými, neodvrátiteľnými okolnosťami mimoriadnej povahy vrátane prírodných katastrof, vojen, vojenských operácií rôzneho druhu vzbúr, sabotáží, explózií, požiarov, záplav, poveternostných vplyvov, zásahu úradov zákonného i nezákonného charakteru, teroristických činov, pandémie alebo inými okolnosťami, ktoré vznikli nezávisle na vôli zmluvných strán, na ktoré strany nemajú žiadny vplyv a ktorým sa nedalo zabrániť, vyhnúť alebo prekonať, predlžujú sa lehoty na plnenie o čas, ktorý tieto okolnosti trvali.
  2. Zmluvná strana, ktorej vznikla úplná alebo čiastočná nemožnosť plnenia zmluvných záväzkov z dôvodov uvedených v čl. VI. bod 6.1. je povinná do 10 dní informovať o vzniku týchto dôvodov druhú stranu v písomnej forme s uvedením všetkých detailov udalosti alebo zmeny. Zároveň oznámi druhej strane aj akékoľvek ďalšie zmeny podmienok a výskyt udalostí, ktoré narúšajú alebo pod vplyvom ktorých existuje hrozba, že bude narušená realizácia zmluvy.
  3. V oznámení zhotoviteľ navrhne kroky, vrátane všetkých dostupných alternatívnych spôsobov, ktorých realizácia nie je ohrozená udalosťou vis maior. Po obdržaní oznámenia požadovaného podľa tohto článku bude objednávateľ konať tak, ako podľa vlastného uváženia bude za daných okolností považovať za vhodné alebo potrebné, vrátane poskytnutia primeraného času Zhotoviteľovi na splnenie záväzkov podľa tejto zmluvy.

**VII.**

# Záručná doba - zodpovednosť za vady

* 1. Záručná doba na dielo je 60 mesiacov od odovzdania Diela Zhotoviteľom a prevzatia diela Objednávateľom.
  2. Pri zodpovednosti za vady sa zmluvné strany budú riadiť ustanoveniami § 560 a nasl. Obchodného zákonníka, ktoré upravujú nároky zo zodpovednosti za vady. Zhotoviteľ je povinný začať s odstraňovaním prípadných vád predmetu zákazky bezodkladne od uplatnenia písomnej oprávnenej reklamácie Objednávateľa a vady odstrániť v čo najkratšom čase. Termín odstránenia vád sa dohodne písomnou formou.
  3. Ak pôjde o vadu, ktorá by mohla spôsobiť, alebo spôsobila na predmete zmluvy vznik havarijného stavu, zhotoviteľ sa zaväzuje nastúpiť na odstránenie vád do 24 hodín od ich oznámenia objednávateľom, ktoré v tomto prípade môže byť telefonicky, faxovou správou alebo prostredníctvom e-mailu.
  4. V prípade, že zhotoviteľ nepristúpi k odstráneniu oprávnene reklamovanej vady v termíne dohodnutom zmluvnými stranami, je objednávateľ oprávnený poveriť odstránením tejto vady inú odborne spôsobilú osobu, pričom tieto náklady je zhotoviteľ povinný objednávateľovi nahradiť.

**VIII.**

**Riešenie sporov**

* 1. Ak sa vyskytnú rozpory v dokumentoch a plnení zmluvy majú prioritu:
* ponuka (vrátane návrhu ceny),
* technické špecifikácie prác,
* všeobecné technické podmienky vrátane Všeobecných technických požiadaviek kvality stavieb.
  1. Pri rôznosti názorov na vlastnosti hmôt a stavebných dielcov, pre ktoré platia všeobecne záväzné skúšobné postupy a o prípustnosti a spoľahlivosti prístrojov, ktoré sa použili pri skúškach, prípadne metód, môže si každá strana dať vykonať materiálno-technické preskúšanie štátnym alebo štátom uznávaným skúšobným miestom pre skúšky materiálov. Výsledky týchto skúšok sú záväzné. Náklady na skúšky znáša strana, ktorá spor prehrala.
  2. V prípade sporov, ktoré nebude možné riešiť dohodou zmluvných strán, požiada jedna zo zmluvných strán o rozhodnutie príslušný súd.
  3. Spory zmluvných strán neoprávňujú Zhotoviteľa zastaviť práce.
  4. Zmluvný vzťah sa bude riadiť právnym poriadkom platným na území SR. Spory bude rozhodovať príslušný súd SR a to v jazyku slovenskom. Záväzný je slovenský výklad dokumentov a zmluvy.

## IX.

### Zmluvné pokuty

9.1. Za omeškanie a nedodržanie termínu plnenia zo strany Zhotoviteľa si Objednávateľ môže uplatniť zmluvnú pokutu vo výške 0,025 % z fakturovanej Ceny diela, za každý deň omeškania.

9.2. Zmluvné strany sa dohodli, že Zhotoviteľ si môže uplatniť úrok z omeškania vo výške 0,025% z fakturovanej čiastky za každý deň omeškania po dni splatnosti.

#### X.

**Trvanie a zánik zmluvy**

* 1. Zmluvné strany sa dohodli, že Zmluva sa uzatvára na dobu určitú, a to do okamihu splnenia všetkých záväzkov zmluvných strán vyplývajúcich z tejto Zmluvy.
  2. Zmluvné strany sa dohodli, že Zmluvu je možné ukončiť predčasne na základe dohody oboch zmluvných strán, ako aj odstúpením od Zmluvy v prípade podstatného porušenia povinností vyplývajúcich z tejto Zmluvy.
  3. Od Zmluvy možno odstúpiť okrem prípadov uvedených v tejto Zmluve aj v súlade s ustanovením § 344 a nasl. Obchodného zákonníka. Zhotoviteľovi prináleží náhrada iba za skutočne vykonané práce.
  4. Odstúpenie od Zmluvy musí byť druhej zmluvnej strane oznámené písomne.
  5. Objednávateľ môže odstúpiť od zmluvy v prípade, že Zhotoviteľ mešká so splnením zmluvného termínu, alebo čiastkového termínu dohodnutého v Zmluve a ak márne uplynie dodatočne stanovená primeraná lehota na plnenie.
  6. Objednávateľ je povinný Zhotoviteľovi doručiť kalkuláciu vzniknutých naviac nákladov a svoje ďalšie nároky súvisiace s odstúpením od zmluvy najneskôr 14 dní po vyúčtovaní s náhradným Zhotoviteľom.
  7. Zhotoviteľ môže odstúpiť od zmluvy v prípade, ak Objednávateľ neplní svoje zmluvné povinnosti a tým Zhotoviteľovi znemožní vykonávanie prác. Musí však vyzvať Objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne vyhlásiť, že v prípade neplnenia aj po stanovenom termíne od zmluvy odstúpi.
  8. Práce a dodávky realizované ku dňu odstúpenia od zmluvy sa vyúčtujú podľa zmluvných cien v preukázateľnom rozsahu a náhrada škody bude poskytovaná podľa ustanovení Obchodného zákonníka.

**XI.**

**Záverečné ustanovenia**

11.1. Táto Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v zmysle príslušných právnych predpisov.

11.2. Na vzťahy touto Dohodou neupravené sa vzťahujú ustanovenia zákona č. 513/1991 Z.z. Obchodný zákonník v znení neskorších predpisov.

11.3. Zmluvné strany prehlasujú, že si Zmluvu riadne prečítali, v plnom rozsahu porozumeli jej obsahu, ktorý je pre nich dostatočne zrozumiteľný a určitý, že Zmluva vyjadruje ich slobodnú a vážnu vôľu, že nebola uzavretá ani v tiesni, ani za nápadne nevýhodných podmienok, na znak čoho ju vlastnoručne podpisujú.

11.4. Meniť alebo dopĺňať obsah tejto Zmluvy je možné len formou písomných dodatkov, ktoré budú platné po potvrdení a podpísaní zástupcami oboch zmluvných strán.

11.5. Táto Zmluva je vyhotovená v štyroch rovnopisoch, po dva pre každú zmluvnú stranu.

11.6. Neoddeliteľnou súčasťou zmluvy sú nasledujúce prílohy:

Príloha č.1 – Rozpočet (výkaz výmer) pre predmet Zmluvy

11.7. V súlade s nariadením Európskeho parlamentu a Rady (EÚ) 2016/679 a zákonom č. 18/2018 Z.z. o ochrane osobných údajov v znení neskorších predpisov, objednávateľ spracúva osobné údaje dodávateľa uvedené v tejto zmluve a v prípade, že je dodávateľ právnickou osobou, zákonného/zmluvného zástupcu dodávateľa, najmä za účelom uzatvorenia a riadneho plnenia tejto zmluvy. Poskytnutie požadovaných osobných údajov je zákonnou a /alebo zmluvnou požiadavkou, a v prípade ich neposkytnutia môže objednávateľ odmietnuť uzatvoriť túto zmluvu. Bližšie informácie o spracúvaní osobných údajov sú upravené v pravidlách ochrany osobných údajov, aktuálna verzia je zverejnená na webovom sídle objednávateľa v sekcii Ochrana osobných údajov.

V Košiciach, dňa...................

Objednávateľ: Zhotoviteľ:

----------------------------------------- -----------------------------------------

Ing. Roman Danko

predseda predstavenstva

Dopravný podnik mesta Košice,

akciová spoločnosť

-----------------------------------------

Ing. Vladimír Padyšák

člen predstavenstva

Dopravný podnik mesta Košice,

akciová spoločnosť